જીએસટીનું જટિલ અમલીકરણ અને નબળી સિસ્ટમથી વેપારીઓની હાલત કફોડી થઇ ગઇ હોઇ આજે સરળ જીએસટીની માંગણી કરતું વેપારીઓએ જિલ્લા કલેક્ટરને આવેદનપત્ર આપ્યું હતું. જીએસટી કાઉન્સિલના ચેરમેન વતી આણંદના વેપારીઓએ શુક્રવારે કલેક્ટર દિલીપ રાણાને મળીને આવેદનપત્ર આપી જીએસટીને સરળ બનાવવાની માંગ કરી હતી. આવેદનપત્રમાં જણાવ્યા મુજબ જીએસટીનો અમલ કર્યાના ૧૬ માસનો સમય થવા છતાં નેટવર્કની સમસ્યા યથાવત રહેવા પામી છે. નબળી સિસ્ટમ અને અધિકારીઓની મનમાની જીએસટીએ વેપારીઓની મુશ્કેલી વધારી દીધી છે. આ માટે વેપારીઓએ અનેકવાર રજૂઆત કરવા છતાં સિસ્ટમમાં કોઇ સુધારો નહીં થતાં વેપારીઓની સમસ્યા જૈસે થે રહેવા પામી છે.